Contract de prestări servicii dirigenție de șantier

NR. _______/_______

1.Părțile contractante:

 Orașul Breaza, cu sediul în Breaza, str. Republicii, nr. 82 B, telefon 0244/340508, fax: 0244/340428, cont nr. RO08TREZ24A840303200200X, deschis la Trezoreria Câmpina, cod unic de înregistrare nr. 2845486, reprezentat prin Primar,  Bogdan Cristian NOVAC  în calitate de achizitor, pe de o parte,
și
__________________, cu sediul în ______________________, str. ________, nr._______, cod unic de înregistrare nr._______________,  telefon nr.________________, titulară a contului cu nr. _______________________, deschis la Banca, reprezentată prin  Administrator______________________ în calitate de  prestator, pe de altă parte, a intervenit prezentul contract de prestări servicii. 

2. Definiţii 
2.1 - În prezentul contract următorii termeni vor fi interpretaţi astfel:
a) contract – reprezintă prezentul contract  şi toate Anexele sale. 
b) achizitor şi  prestator  - părtile contractante, aşa cum sunt acestea numite în prezentul contract;
c) preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d) servicii - activităţi a căror prestare fac obiect al contractului; 
e) produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
f) forţa majoră -  un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
g) zi - zi calendaristică; an - 365 de zile.
h) caietul de sarcini – descrierea obiectivă a produselor, serviciilor sau lucrărilor necesare autorității contractante. Conține în mod obligatoriu specificații tehnice.

3. Interpretare
3.1 În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
3.2 Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

CLAUZE OBLIGATORII
4. Obiectul contractului  
4.1 Obiectul contractului îl reprezintă prestarea de  SERVICII DE DIRIGENȚIE DE ȘANTIER pentru obiectivul ,, Reabilitare și modernizare strãzi urbane, oraș Breaza, județul Prahova,,.

 Prestatorul se obligă să presteze serviciile prevăzute în prezentul contract, în perioada convenită, în conformitate cu caietul de sarcini, cu oferta acestuia şi cu obligaţiile asumate prin prezentul contract.

5. Preţul contractului
5.1 Preţul prezentului contract, plătibil prestatorului de către achizitor, este de ___________________ lei.  
5.2. Valoarea facturilor va reprezenta procent din valoarea contractului de servicii, raportat la procentul de realizare al execuției lucrării, din total valoare execuție, care include și note de renunțare și note de comandă suplimentară , după caz.
5.3. În cazul în care valoarea contractului de execuție lucrări se mărește, ca urmare a lucrărilor suplimentare, prețul prezentului contract de servicii se majorează printr-un act adițional.

6. Durata contractului
6.1. Prezentul contract intră în vigoare la data semnării lui de către părți și încetează să producă efecte la data semnării fără obiecțiuni a procesului-verbal de recepție finală.
6.2. Prestarea serviciului de asistență tehnică – dirigenție de șantier și supervizare lucrări va fi asigurată pe toată perioada de execuție a lucrărilor. Perioada de execuție a lucrărilor este de 12 luni , cu începere de la data menționată în ordinul de începere a lucrărilor emis de  achizitor. 
În eventualitatea prelungirii contractului de execuție a lucrărilor, contractul privind prestarea serviciilor de dirigenție de șantier se va prelungi automat cu perioada prelungirii contractului de execuție a lucrărilor.

7. Prestarea contractului 
7.1 Prestarea contractului începe la data semnarii contractului.

8. Documentele contractului
8.1  - Documentele contractului sunt:
a) caietul de sarcini 
b) oferta câștigătoare nr._________

9.  Obligaţiile principale ale prestatorului
9.1 Prestatorul va acționa întotdeauna loial, imparțial și ca un consilier de încredere pentru Achizitor conform regulilor și/sau codului de conduită al profesiei sale, precum și cu dicreția necesară. Se va abține să facă afirmații publice în legătură cu serviciile prestate fără să aibă aprobarea prealabilă a achizitorului, precum și să participe în orice activități care sunt în conflict cu obligațiile sale contractuale în raport cu acesta. Nu va angaja Achizitorul în niciun fel, fără a avea acordul prealabil scris al acestuia și va prezenta această obligație în mod clar terților, dacă va fi cazul.
9.2. Prestatorul va lua toate măsurile necesare pentru a preveni sau stopa orice situație care ar putea compromite executarea obiectivă și imparțială a prezentului contract.
9.3  Prestatorul are obligația de a se asigura că în calitate de persoană juridică deține toate autorizațiile/certificările/atestatele prevăzute de lege ca obligatorii pentru a putea executa toate activitățile care fac obiectul contractului.
9.4. Prestatorul are obligația de a se asigura că personalul utilizat în executarea contractului va avea calificarea, competența și experiența corespunzătoare pentru domeniile de activitate ce fac obiectul contractului.
9.5. Răspunderea pentru prestarea obiectului contractului cu personal atestat/calificat/autorizat și în deplină conformitate cu legislația care reglementează obiectul contractului revine prestatorului.
9.6. Prestatorul are obligația de a executa serviciile prevăzute în contract cu profesionalismul și promptitudinea cuvenite angajamentului asumat, asigurând prezența pe șantier (certificată de responsabilul de lucrare) de cel puțin 3 ori pe săptămână în afara zilelor stabilite pentru fazele determinante.
9.7. Prestatorul este pe deplin responsabil pentru execuția serviciilor cu prevederile Caietului de Sarcini.Totodată este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.
9.8. În exercitarea verificării realizării corecte a execuției lucrărilor de construcții, Prestatorul, prin echipa tehnică (diriginții de șantier), în conformitate cu legislația aplicabilă în vigoare și cu prevederile Caietul de Sarcini pentru servicii de asistență tehnică – dirigenție de șantier și supervizare aferente lucrărilor, are obligații conform Ordinului nr.1496/2011 pentru aprobarea Procedurii de autorizare a diriginților de șantier.
9.9. Prestatorul va asigura în relația cu proiectantul, elaborarea dispozițiilor de șantier, a notelor de constatare, a notelor de renunțare și respectiv a notelor de comandă suplimentară, corectitudinea acestora și va verifica cantitățile rezultate. Totodată notele de constatare, notele de renunțare, notele de 
comandă suplimentară și dispozițiile de șantier se depun la registratura primăriei orașului Breaza, într-un interval de :
-notele de constatare maxim 3 zile de la întocmirea acestora,
-dispozițiile de șantier, notele de renunțare, notele de comandă suplimentară maxim 7 zile de la data depunerii notelor de constatare la registratura primăriei orașului Breaza.
9.10. Prestatorul răspunde, conform prevederilor legale, în cazul neducerii la îndeplinire a obligațiilor prevăzute în prezentul contract precum și în cazul neasigurării din culpa lui a realizării nivelului calitativ al lucrărilor prevăzute în proiect, caietele de sarcini, în reglementările tehnice în vigoare și în contract.
9.11. Prestatorul are obligația să se asigure că echipa tehnică proprie – diriginții de șantier se va conforma prevederilor legale în vigoare potrivit cărora Inspectoratul de Stat în Construcții – ISC, are responsabilități statutare pentru inspectarea lucrărilor de construcții în diferite stadii, respectiv participă la fazele determinante.
9.12. Prestatorul, în baza prezentului contract, în conformitate cu cerințele specifice legislației românești în domeniul construcțiilor, își va asuma rolul de Diriginte de șantier și va îndeplini toate stribuțiile specifice acestei funcții, purtând toată responsabilitatea pentru respectarea standardelor de calitate, a realizării contractului de lucrări și a asigurării legalității pe parcursul execuției de lucrări. Astfel, va urmări și certifica executarea lucrărilor din punct de vedere fizic, cantitativ, calitativ și valoric, precum și va certifica legalitatea, necesitatea, oportunitatea, realitatea și exactitatea operațiunilor supuse decontării, cu încadrarea în prevederile contractului de execuție de lucrări.
9.13.Dirigintele de șantier va avea responsabilitatea organizării întâlnirilor de lucru săptămânale, sau ori de câte ori este nevoie în timpul execuției lucrărilor, cu Beneficiarul și Constructorul, consemnându-se în minuta ședinței toate discuțiile purtate.
9.14.(1) Pe parcursul activității sale Prestatorul va emite Rapoarte de activitate. Raportul de activitate va fi înaintat Beneficiarului nu mai târziu de cinci  (5) zile de la data depunerii situațiilor de lucrări de către Constructor.
(2) Raportul de activitate va trebui să conțină detalierea tuturor lucrărilor executate în perioada raportată și să descrie, din punct de vedere calitativ, financiar și fizic, stadiul lor curent. Se vor face referiri la asigurarea calității lucrărilor, monitorizarea poluării dacă este cazul, modul de implementare a Sistemului de Asigurare a Calității și modul în care Constructorul își controlează propria activitate. De asemenea, raportul va avea un capitol distinct referitor la monitorizarea decontărilor. Se vor prezenta Beneficiarului dacă este cazul: comunicările de șantier ale executantului confirmate de dirigintele de șantier, dispozițiile de șantier,  justificarea lucrărilor suplimentare sau a notelor de renunțare, precum și evaluarea lor. 
9.15. Prestatorul  se obligă să despăgubească achizitorul împotriva oricăror:
- reclamaţii şi acţiuni în justiţie, ce rezultă din încalcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi
- daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea caietului de sarcini întocmit de către achizitor.
9.16. Prestatorul este pe deplin răspunzător de valoarea, exactitatea și legalitatea datelor înscrise în documentele întocmite conform prevederilor prezentului contract și ale Caietului de sarcini și se obligă să restituie sumele încasate necuvenit, în cazul în care acestea sunt stabilite în urma controalelor efectuate de către organele abilitate (Curtea de conturi, etc) ca abateri ale obligațiilor ce îi revin.   

10.  Obligaţiile principale ale achizitorului
10.1.  Achizitorul se obligă să recepţioneze, potrivit clauzei art .14, serviciile prestate în termenul cuvenit.
10.2 . Achizitorul se obligă să platească preţul către prestator în termenul de maxim 30 de zile de la data acceptării la plată a facturii de către beneficiar. Factura va fi însoţită de raportul/rapoartele de activitate întocmite în conformitate cu prevederile prezentului contract și ale caietului de sarcini.

11.  Sancţiuni pentru neîndeplinirea culpabilă a obligaţiilor 
11.1. În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalitaţi, o sumă echivalentă cu o cotă procentuală de 0,1% pentru fiecare zi de întârziere din valoarea facturii prezentată la plată. Penalitățile nu vor depăși cuantumul sumei la care sunt aplicate.
11.2. În cazul în care achizitorul nu onorează facturile în termen de 28 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu o cotă procentuală de 0,1% pentru fiecare zi de întârziere din plata neefectuată. Penalitățile nu vor depăși cuantumul sumei la care sunt aplicate.
11.3. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.
11.4. Achizitorul îşi rezervă dreptul de a renunţa oricând la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor.  În acest caz, furnizorul are dreptul de a pretinde numai plata corespunzatoare pentru partea din  contract îndeplinită până la data denunţării unilaterale a contractului.

				CLAUZE SPECIFICE
12. Garanția de bună execuție a contractului de servicii
12.1 Garanția de bună execuție va reprezenta 5% din prețul contractului, fără TVA, respectiv suma de ___________ lei.
12.2. Modul de constituire a garanției de bună execuție: 
-  Instrument de garantare emis în condițiile legii de o societate bancară ori de o societate de asigurări, și se va prezenta în original. 
-   Rețineri succesive din sumele datorate pentru facturi parțiale. În cazul constituirii prin rețineri succesive, prestatorul are obligația de a deschide la unitatea Trezoreriei Statului din cadrul organului fiscal competent în administrarea acestuia un cont de disponibilitate distinct, la dispoziția autorității contractante. Suma inițială care se depune în contul disponibil nu trebuie să fie mai mică de 0,5% din prețul contractului fără TVA. Autoritatea contractantă are dreptul de a emite pretenții asupra garanției de bună execuție, oricând pe parcursul îndeplinirii contractului, în limita prejudiciului creat, în cazul în care prestatorul nu își îndeplinește obligațiile asumate prin contract. Anterior emiterii unei pretenții asupra garanției de bună execuție autoritatea contractantă are obligația de a notifica pretenția prestatorului, precizând obligațiile care nu au fost respectate. 
12.3. Autoritatea contractantă are obligația de a elibera/restitui garanția de bună execuție aferentă serviciilor de supervizare a lucrărilor/dirigenție de șantier, în termen de 14 zile de la data expirării duratei de garanție acordată lucrării. 

13. Alte responsabilităţi ale achizitorului
13.1  Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le considera necesare îndeplinirii contractului.
13.2. Achizitorul are obligația de a verifica și confirma serviciile prestate prin acceptarea situațiilor de lucrări/Rapoartelor de activitate prezentate de acesta. Termenul de verificare și confirmare este de 5 zile lucrătoare de la primirea situațiilor/Rapoartelor de activitate de la prestator. 

14. Recepţie şi verificări 
14.1. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini. 
14.2. Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris,  prestatorului, identitatea reprezentanţilor săi împuterniciţi pentru acest scop.
14.3. Achizitorul are obligația de a convoca comisia de recepție și de a întocmi Procesul Verbal de Recepție la terminarea prestării serviciilor numai dacă sunt îndeplinite toate condițiile pentru recepție, în decurs de 15 zile lucrătoare de la data notificării depuse la achizitor prin registratură, de către prestator. 

15. Începere, finalizare, întârzieri, sistare
15.1. Prestatorul are obligaţia de a începe prestarea serviciilor din momentul semnarii contractului. 
15.2. (1) Serviciile prestate în baza contractului sau, dacă este cazul, oricare fază a acestora prevazută a fi terminată într-o perioadă stabilită, trebuie finalizate în termenul convenit de părţi, termen care se calculează de la data începerii prestării serviciilor.
(2) În cazul în care: orice motive de întârziere, ce nu se datorează  prestatorului, sau alte circumstanţe neobisnuite susceptibile de a surveni, altfel decât prin încalcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci parţile vor revizui, de comun acord, perioada de prestare şi vor semna un act adiţional. 

16. Modalități de plată 
16.1.  Achizitorul se obligă să platească preţul către prestator în termen de maxim 30 de zile de la data acceptării la plată a facturii de către beneficiar. Factura va fi însoţită de raportul/rapoartele de activitate întocmite în conformitate cu prevederile prezentului contract și ale caietului de sarcini.
16.2. Valoarea facturilor va reprezenta procent din valoarea contractului de servicii, raportat la procentul de realizare al execuției lucrării, din total valoare execuție.
16.3. Prestatorul este pe deplin răspunzător de valoarea, exactitatea și legalitatea datelor înscrise în facturi și se obligă să restituie sumele încasate necuvenit, în cazul în care acestea sunt stabilite în urma controalelor efectuate de organe abilitate (Curtea de Conturi).

17. Modificări și amendamente 
17.1. Parţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.
17.2. Părțile contractante au dreptul, pe durata îndeplinirii contractului, de a conveni, prin act adițional, adaptarea acelor clauze afectate de modificări ale legii.
17.3. Actualizarea termenului de realizare a contractului, se poate face pe baza unei notificări însoțită de o justificare adecvată, care va deveni anexă la prezentul contract după aprobarea Achizitorului.
 
18. Cesiunea 
18.1.Prestatorul are obligaţia de a nu transfera total sau parţial obligaţiile sale asumate prin contract, fără să obţină, în prealabil, acordul scris al achizitorului.
18.2. Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract. 

19. Forţa majoră
19.1. Forţa majoră este constatată de o autoritate competentă.
19.2. Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
19.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
19.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
19.5. Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

20. Soluţionarea litigiilor
20.1. Achizitorul şi  prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.
20.2. Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti de la locul executarii contractului.. 

21. Limba care guvernează contractul
21.1. Limba care guvernează contractul este limba română.

22. Comunicări
22.1. (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii cât şi în momentul primirii.
22.2. Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

23. Legea aplicabilă contractului
23.1. Contractul va fi interpretat conform legilor din România.
23.2. Acest contract exprimă acordul deplin al părților contractante, cu privire la obiectul și clauzele formulate în textul său, prezentul contract se completează cu reglementările legale în vigoare.
 
Părţile au înțeles să încheie la sediul achizitorului, astăzi ___________ prezentul contract în două exemplare originale, câte unul pentru fiecare parte. Prin semnătură părțile atestă că se află în posesia unui exemplar.   
	
 	Achizitor,								Prestator,
		      		                  
            Orașul Breaza	            	                                        
	   PRIMAR,						               ADMINISTRATOR,
   Bogdan Cristian NOVAC					                 

            Contrasemnează:
   SECRETAR GENERAL ORAȘ,
        Maria Cătălina GORAN

      Șef Serv. Financiar-Contabil,
                 Elena SICHIM

	Șef Serv. IP - API,
	Daniela BUNGHEZ

                     Avizat
	   Consilier juridic,
     Mihaela Ruxandra TUDOR

                     Întocmit,
             Referent de specialitate API
              Margareta DEDU

             Responsabil contract,
                 Inspector API
              Alexandra NEAGU